LEHDISTÖTIEDOTE

torstaina 25.9.2019  
julkaisuvapaa heti

**KOVASSA NOUSUKIIDOSSA OLEVA BLUESTÄHTI SAMANTHA FISH TAVASTIALLE MAALISKUUSSA**

**Joe Bonamassan, Beth Hartin ja Imelda Mayn hengenheimolainen ja blueskentän nouseva tähti Samantha Fish saapuu yhtyeensä kanssa Euroopan-kiertueellaan myös Suomeen. Juuri kuudennen studioalbuminsa ”Kill Or Be Kind” julkaissut Fish nähdään Helsingin Tavastialla maanantaina, maaliskuun 23 päivä. Lipunmyynti keikalle alkaa maanantaina 30. syyskuuta klo 9 Tiketissä ja osoitteessa** [**www.livenation.fi**](http://www.livenation.fi)

Kansas Cityssä kasvanut Samantha on esikuvilleen tyypillisesti ahkera live-esiintyjä ja Helsingin visiitti onkin osa laajaa Euroopan kiertuetta. Samantha on jo vakiinnuttanut asemansa esiintymisillään ykkösklubeilla ympäri maailman, ja The New York Times kuvasi artistia näin: *”An impressive blues guitarist who sings with sweet power. One of the genre´s most promising young talents”*.   
  
Kotikaupungin The Kansas City Star sanoo: *“She displays more imagination and creativity than some blues veterans exhibit over the course of their careers”.*

Samantha Fish on valloittanut myös alan isot nimet esiintymällä muun muassa Buddy Guyn ja Devon Allmanin kanssa. Buddy Guyn kerrotaan tokaisseen leveästi hymyillen esiintyessään Samanthan kanssa:

*“When this kind of shit happens, I’ll play all night!”*

Samantha Fish aloitti muusikon uransa rumpalina, mutta jo ensimmäisellä 2009 julkaistulla pitkäsoitollaan hän oli vaihtanut kitaraan, jonka virtuoosien joukkoon hänet nykyään luokitellaan. Vuonna 2012 julkaistu ”Runaway” sai” Blue Music Award For Best new Artist”-palkinnon. Vuonna 2018 Samantha sai alan merkkitapahtumissa kunniamaininnat “Female Blues Artist of the Year” ja” Contemporary Blue Female Artist of the Year”.

Samantha on tunnettu perinteisiä genrerajoja mielellään rikkovana, mukavuusalueensa rajamaitakin haastavana artistina – hänen ohjelmistonsa voi kuitenkin yhdellä luokituksella kuvata rootsiksi.   
*”I´m never gonna be a traditional blues artist, because that´s not who I am”,* hän itse haluaa sanoa*. ”But it´s all the blues for me. You gotta keep that kind of fire and spirit”.*

Samantha Fishin edellinen Suomen-vierailu maaliskuussa 2015 oli esiintyminen Blues Caravan-kokoonpanossa Tampere-talon Rock City-tapahtumassa.

**KEIKKA:**  
SAMANTHA FISH (USA)  
Tavastia, Helsinki ma 23.3.2020  
Ovet klo 20, K-18

**LIPUT:**Myyntiin ma 30.9. klo 9.00 Tiketissä.   
Palvelumaksuineen 39 euroa, ovelta 41 euroa.

**LISÄTIEDOT:**

Live Nation Finland Oy

Promoottori: Johan Hollstén, [johan.hollsten@livenation.fi](mailto:johan.hollsten@livenation.fi)

Tavastia: Mikko Merimaa, [mikko.merimaa@tavastiaklubi.fi](mailto:mikko.merimaa@tavastiaklubi.fi)

Levy-yhtiö: Border Music Scandinavia, Pelle Eriksson, [pelle@border.se](mailto:pelle@border.se)

Keikka on Live Nation Finlandin ja Tavastian yhteistuotantoa

[www.samanthafish.com](http://www.samanthafish.com)   
[www.livenation.fi](http://www.livenation.fi)